Gene Hoglan

**Eugene «Gene» Victor Hoglan II** (født 1967) er en amerikansk ekstrem metal trommeslager. Han spiller også gitar, dog ikke på noen plater, med unntak av enkelte riff på Dark Angels *[[Leave Scars]]* og *[[Time Does Not Heal]]* og én gang på SilentScreams plate *[[From the Darkest Depths of Imagination]]*. Hans tekniske spillestil er svært nøyaktig nesten uansett tempo, noe som har gitt han tilnavnet «The Atomic Clock».

## Karriere
Hoglan fikk sitt første trommesett da han var 13, og han er helt og holdent selvlært. I 1984 begynte han sin musikkarriere som lystekniker på en turné for det nyskapende thrash metal-bandet Slayer, hvor han også spilte trommer under lydprøvene. Han var også medlem i bandet War God med Michelle Meldrum. På slutten av året sluttet han seg til thrash metal-bandet Dark Angel som trommeslager. Han skrev de fleste tekstene for Dark Angels tre neste album. Han ble bedre kjent på midten av 1990-tallet da han spilte med Death, på samme tid som bandlederen Chuck Schuldiner tok bandet i en mer progressiv retning. Deretter spilte Hoglan inn et album med thrash metal-bandet Testament, og ble kjent med den canadiske multi-instrumentalisten Devin Townsend, noe som skulle bli et varig vennskap. Han har senere spilt inn flere album med Townsend, både som medlem i speed/industrial/death metal-bandet Strapping Young Lad og under Devin Townsends navn.

Hoglan var også med i et death metal-band kalt Tenet, et påfunn fra Strapping Young Lads gitarist Jed Simon, fra 2003 til 2007. Hoglan forlot bandet i januar 2007, men returnerte i juni 2007.

I 2004 steppet Hoglan inn for Martin Lopez fra det progressive metal-bandet Opeth på Vancouver-konserten på Opeths Lamentations-turné, etter at Lopez etter sigende hadde fått et panikkanfall. Opeths trommetekniker hadde steppet inn på de to foregående konsertene på turnéen, og Martin Lopez kom tilbake til bandet til konserten i Seattle.

I 2005 steppet Hoglan igjen inn for Martin Lopez på mesteparten av Sounds of the Underground-turnéen, ettersom Lopez igjen begynte å få flere panikkanfall. Hoglan spilte dobbelt en periode, ved først å spille en konsert for Strapping Young Lad, for senere samme kveld å opptre med Opeth. Det ble senere opplyst at Lopez hadde en sjelden blodsykdom som han fikk behandling for. Hoglan opptrer også i Opeths musikkvideo «The Grand Conjuration», ettersom de filmet denne på turnéen mens de var i Los Angeles.

Andre band har også hentet inn Hoglan som en session-trommeslager. Han har spilt inn album med det norske black metal-bandet Old Man's Child og det danske death metal-bandet Daemon. I tillegg har han utført produksjons- og teknikeroppgaver på andre album og demos. Han ble også spurt om å spille trommer for death metallerne Nile på deres album In Their Darkened Shrines, men han avslo og anbefalte Tony Laureano som et bedre valg. Han ble også senere spurt om det samme, men sammen med Derrek Roddy anbefalte han den greske trommeslageren George Kollias, ettersom Nile «ikke er i min musikksmak», som han sa. Siden da har Hoglan og Kollias vært nære venner, og begge er godt respekterte trommeslagere innen extreme metal-miljøet.

Hoglan jobber nå med Dethklok, det fiktive bandet fra det animerte TV-showet Metalocalypse. Hoglan opptrer på Dethkloks debutalbum, the DethAlbum som ble utgitt 25. september 2007. Han kommer også til å dra på turné med dette bandet.

For tiden arbeider Hoglan samme med bandet Unearth som midlertidig turnétrommeslager. Han har også blitt medlem av metal bandet Pitch Black Forecast, med den tidligere Mushroomhead-sangeren Jason Popson, som bandets permanente trommeslager.

## Diskografi
(Gene Hoglan spiller trommer, unntatt hvor annet er angitt)
* 1983 – Slayer – *[[Show No Mercy]]*  backing-vokal på *Evil Has No Boundaries*
* 1983 – Wargod – *Wargod*  (demo)
* 1986 – Dark Angel – *[[Darkness Descends]]*
* 1989 – Dark Angel – *[[Leave Scars]]*
* 1989 – Dark Angel – *[[Live Scars]]* (EP)
* 1991 – Dark Angel – *[[Time Does Not Heal]]*
* 1992 – Dark Angel – *[[Decade Of Chaos]]* (best of CD)
* 1992 – Silent Scream – *[[From the Darkest Depths Of The Imagination]]* (mixing, production)
* 1993 – Death – *[[Individual Thought Patterns]]*
* 1995 – Death – *[[Symbolic]]*
* 1995 – Naphobia – *[[Of Hell]]* (som gjestetrommeslager)
* 1997 – Strapping Young Lad – *[[City (Strapping Young Lad-album)|City]]*
* 1997 – Testament – *[[Demonic (album)|Demonic]]*
* 1998 – Old Man's Child – *[[Ill-Natured Spiritual Invasion]]*
* 1998 – Strapping Young Lad – *[[No Sleep 'till Bedtime]]* (live)
* 1998 – Devin Townsend – *[[Infinity (Devin Townsend album)|Infinity]]*
* 1998 – Devin Townsend – *[[Christeen plus 4 Demos]]* (EP)
* 1999 – The Almighty Punchdrunk – *[[Music For Them Asses]]* 
* 2000 – Cranium  – *[[Speed Metal Satan]]* (lydtekniker)
* 2000 – Devin Townsend – *[[Physicist]]*
* 2001 – Devin Townsend – *[[Terria]]*
* 2001 – Just Cause – *[[Finger It Out]]*
* 2001 – Frygirl – *[[Someone Please Kill Me]]* (conga's)
* 2002 – Daemon – *[[Eye For An Eye (Daemon album)|Eye For An Eye]]*
* 2003 – Strapping Young Lad – *[[Strapping Young Lad (album)|Strapping Young Lad]]*
* 2003 – Tenet – *Sovereign* [demo]
* 2004 – Strapping Young Lad – *[[For Those Aboot to Rock]]* (DVD)
* 2005 – Strapping Young Lad – *[[Alien (album)|Alien]]*
* 2005 – Opeth – spilte trommer på videoen The Grand Conjuration, sang fra albumet Ghost Reveries
* 2005 – Ani Kyd – *[[Evil Needs Candy Too]]* 
* 2006 – Strapping Young Lad – *[[The New Black]]*
* 2007 – Meldrum – Blowin' Up The Machine (som gjestetrommeslager)
* 2007 – Dethklok – *[[DethAlbum|The DethAlbum]]*
* 2007 – Tenet – Sovereign (ennå ikke utgitt)
* 2010 - Fear Factory - *[[Mechanize]]*
## Referanser


## Eksterne lenker
* 
* 
* 
* Gene Hoglans offisielle side på myspace
* Pitch Black Forecast's MySpace
* SickDrummer.com